Skattemedarbejdere fra Skattecenter Thisted var i weekenden på en gulpladeaktion i området omkring Aars og Løgstør. Der blev udleveret 24 flyers, der kort forklarer reglerne om gulpladebiler. I forbindelse med aktionen blev det konstateret, at reglerne for gulpladebiler samt mærkatordningen stadig ikke bliver overholdt. I flere tilfælde blev gulpladebiler uden mærkat anvendt til private indkøb. Overtrædelse af reglerne kan få store moms- og skattemæssige konsekvenser. Det kan betyde, at der skal betales privatbenyttelsesafgift og moms af bilen, og at der skal ske beskatning af fri bil. Det oplyser afdelingsleder Bodil Pedersen, Skattecenter Thisted, der er ansvarlig for gulpladeaktionen i Skattecenter Thisted.

Opsummering:
Mærkatordningen fungerer stadig ikke.